710b080d35999d19aa52f55b2deb2aa8
Τι είναι τα κονδυλώματα;
cyprusdermaclinic.com
2021.31
Τα οξυτενή κονδυλώματα είναι μαλακές μάζες, που μοιάζουν με μυρμηκίες, στο δέρμα και τους βλεννογόνους των γεννητικών οργάνων σε άντρες και γυναίκες. Τα οξυτενή κονδυλώματα είναι ένας τύπος σεξουαλικά μεταδιδόμενης λοίμωξης (sti).



76e3924cd682fd5359d3881155629501
Ποιες είναι οι αιτίες;
cyprusdermaclinic.com
2021.31
Ο ιός που προκαλεί οξυτενή κονδυλώματα ονομάζεται ιός ανθρωπίνων θηλωμάτων (hpv). Υπάρχουν περισσότεροι από 70 διαφορετικοί τύποι hpv.


Αρκετοί τύποι hpv προκαλούν οξυτενή κονδυλώματα, τα οποία μπορεί να εντοπίζονται στο πέος, στο αιδοίο, στην ουρήθρα, στον κόλπο, στον τράχηλο, στο λάρυγγα και γύρω ή μέσα στον πρωκτό.  

Άλλοι τύποι hpv προκαλούν κοινές ή επίπεδες μυρμηκίες σε άλλα σημεία του δέρματος, όπως στα χέρια. Ωστόσο, οι μυρμηκίες στα χέρια ή σε άλλα σημεία του σώματος δεν προκαλούν οξυτενή κονδυλώματα.  

Η λοίμωξη με hpv στα γεννητικά όργανα είναι κοινή, αν και τα περισσότερα άτομα δεν έχουν συμπτώματα. Ωστόσο, ακόμα και εάν ΔΕΝ έχετε συμπτώματα, θα πρέπει να λάβετε αγωγή για να αποτρέψετε τις επιπλοκές και τη μετάδοση της πάθησης σε άλλους.


Στις γυναίκες, ο hpv μπορεί να εισβάλει στο τοίχωμα του κόλπου και του τραχήλου της μήτρας. Αυτά τα κονδυλώματα είναι επίπεδα και δύσκολο να εντοπιστούν χωρίς ειδικές διαδικασίες.


Συγκεκριμένοι τύποι hpv μπορούν να οδηγήσουν σε προκαρκινωματώδεις εξαλλαγές στον τράχηλο, καρκίνο του τραχήλου της μήτρας ή καρκίνο του πρωκτού. Αυτοί καλούνται τύποι hpv υψηλού κινδύνου.


Τα ακόλουθα αποτελούν σημαντικά δεδομένα για το πως μπορεί να εξαπλωθεί ο hpv και τα οξυτενή κονδυλώματα.  

Η λοίμωξη hpv μεταδίδεται από άτομο σε άτομο μέσω της σεξουαλικής επαφής που ενέχει το δέρμα του πρωκτού, το στόμα ή τον κόλπο ή τους βλεννογόνους. Είναι πιθανή η εξάπλωση των οξυτενών κονδυλωμάτων και του hpv ακόμα και όταν δεν είναι ορατά τα κονδυλώματα.  

Τα κονδυλώματα μπορεί να μην είναι εμφανή για τουλάχιστον 6 εβδομάδες με 6 μήνες από τη στιγμή της μόλυνσης με hpv. Επίσης, το χρονικό διάστημα μπορεί να είναι μεγαλύτερο (ακόμα και χρόνια), οπότε όταν παρατηρήσετε για πρώτη φορά οξυτενή κονδυλώματα δεν σημαίνει ότι εσείς ή ο σύντροφός σας είχατε σεξουαλική επαφή με κάποιον άλλον.  

Δεν θα αναπτύξουν κονδυλώματα όλοι όσοι εκτέθηκαν στον ιό hpv και σε οξυτενή κονδυλώματα.  

Οι ακόλουθοι παράγοντες σας θέτουν σε υψηλότερο κίνδυνο για οξυτενή κονδυλώματα, για ταχύτερη εξάπλωση του ιού, για υποτροπή ή για άλλες επιπλοκές από τον hpv:


* Να έχετε πολλαπλούς σεξουαλικούς συντρόφους
* Να μην γνωρίζετε εάν κάποιος με τον οποίο κάνατε σεξ, είχε sti
* Να γίνετε σεξουαλικά ενεργός σε μικρή ηλικία
* Να καπνίζετε και να πίνετε αλκοόλ
* Να έχετε στρες και άλλες ιογενείς λοιμώξεις (όπως έρπητα) την ίδια στιγμή
* Να είστε έγκυος
* Να έχετε εξασθενημένο ανοσοποιητικό σύστημα, όπως κατά την αντιμετώπιση καρκίνου ή εάν έχετε aids
* Εάν ένα παιδί έχει οξυτενή κονδυλώματα, θα πρέπει να υποψιάζεστε σεξουαλική κακοποίηση ως το πιθανό αίτιο.



c343792164a89dba1b8dea03b5576930
Ποια είναι τα συμπτώματα;
cyprusdermaclinic.com
2021.31
Τα οξυτενή κονδυλώματα μπορεί να είναι επηρμένα ή επίπεδα και συνήθως στο χρώμα του δέρματος. Μπορεί να έχουν την εμφάνιση κουνουπιδιού. Μερικές φορές είναι τόσο μικρά και επίπεδα που δεν διακρίνονται δια γυμνού οφθαλμού.


Συνήθη μέρη όπου εντοπίζονται τα οξυτενή κονδυλώματα:  

Οι γυναίκες συχνά έχουν κονδυλώματα μέσα ή γύρω από τον κόλπο ή τον πρωκτό, στο δέρμα γύρω από αυτές τις περιοχές ή στον τράχηλο.  

Οι άντρες συχνά έχουν κονδυλώματα στο πέος, στο όσχεο, στη βουβωνική περιοχή ή τους μηρούς, καθώς και μέσα ή γύρω από τον πρωκτό, για αυτούς που έχουν πρωκτική επαφή.  

Και τα δύο φύλα μπορεί να έχουν κονδυλώματα στα χείλη, στο στόμα, στη γλώσσα, στην υπερώα ή στο λάρυγγα.  

Άλλα συμπτώματα είναι σπάνια αλλά μπορεί να περιλαμβάνουν:


* Αυξημένη υγρασία στην περιοχή των μαζών
* Αυξημένες κολπικές εκκρίσεις
* Κνησμό στο πέος, όσχεο, πρωκτική περιοχή ή αιδοίο
* Κολπική αιμορραγία κατά ή μετά τη σεξουαλική επαφή.



11c836a1327c89cb74fe07bd82f47960
Ποια είναι η αντιμετώπιση των κονδυλωμάτων;
cyprusdermaclinic.com
2021.31
Τα οξυτενή κονδυλώματα θα πρέπει να αντιμετωπιστούν από έναν γιατρό. ΜΗΝ χρησιμοποιείται φάρμακα χωρίς συνταγή γιατρού, που προορίζονται για άλλους τύπους μυρμηκιών.


Ο γιατρός σας μπορεί να αντιμετωπίσει τα οξυτενή κονδυλώματα εφαρμόζοντας μια θεραπεία στο δέρμα, στο ιατρείο του. Ή ο γιατρός μπορεί να σας γράψει φάρμακα, που εφαρμόζετε στο σπίτι αρκετές φορές την εβδομάδα. Οι θεραπείες αυτές περιλαμβάνουν:


* Ιμικουιμόδη
* Ποδοφυλλίνη
* Τριχλωροοξικό οξύ


Οι χειρουργικές θεραπείες περιλαμβάνουν:


* Κρυοθεραπεία
* Ηλεκτροκαυτηρίαση
* Καυτηρίαση με λέιζερ


Εάν αναπτύξετε οξυτενή κονδυλώματα, θα πρέπει να εξεταστούν όλοι οι σεξουαλικοί σύντροφοί σας από έναν γιατρό και να λάβουν αγωγή εάν βρεθούν οξυτενή κονδυλώματα.


Μετά την πρώτη σας θεραπεία, ο γιατρός θα προγραμματίσει μια επανεξέταση για να δει μήπως επέστρεψαν τα κονδυλώματα.


Οι γυναίκες που είχαν οξυτενή κονδυλώματα ή που ο σύντροφός τους είχε οξυτενή κονδυλώματα, θα πρέπει να κάνουν τεστ Παπ τουλάχιστον μία φορά το χρόνο. Για κονδυλώματα στον τράχηλο, οι γυναίκες θα πρέπει να κάνουν τεστ Παπ κάθε 3 με 6 μήνες μετά την πρώτη αντιμετώπιση.


Οι γυναίκες με προκαρκινικές εξαλλαγές που έχουν προκληθεί από hpv λοίμωξη μπορεί να απαιτούν περαιτέρω αντιμετώπιση.


Οι νεαρές γυναίκες και τα κορίτσια ηλικίας 9 – 26 ετών, θα πρέπει να εμβολιάζονται έναντι του hpv.


